section_heading: Životopis
paragraph_text: Od 1994. do 2018. godine bila je član prosudbenog povjerenstva za literarni izraz LIDRANO-a za osnovnu i srednju školu Primorsko-goranske županije, a nekoliko godina i natječaja Zlatna ribica za literarne i novinarske radove Hrvatske matice iseljenika za hrvatske škole u inozemstvu. Član je uredničkoga vijeća glasila protjeranih Hrvata iz Srijema, Bačke i Banata Zov Srijema, u kojemu vodi stalnu kolumnu U pohode zavičaju.